CELEX: 62012TN0457
Language: el
Date: 2012-10-18 00:00:00
Title: Υπόθεση T-457/12: Προσφυγή της 18ης Οκτωβρίου 2012 — Stromberg Menswear κατά ΓΕΕΑ — Leketoy Stormberg Inter (STORMBERG)

2.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 63/20
            
         Προσφυγή της 18ης Οκτωβρίου 2012 — Stromberg Menswear κατά ΓΕΕΑ — Leketoy Stormberg Inter (STORMBERG)
   (Υπόθεση T-457/12)
   2013/C 63/40
   Γλώσσα στην οποία ασκήθηκε η προσφυγή: η αγγλική
   
      Διάδικοι
   
   
      Προσφεύγουσα: Stromberg Menswear Ltd (Leeds, Ηνωμένο Βασίλειο) (εκπρόσωπος: A. Tsoutsanis, δικηγόρος, και C. Tulley, Solicitor)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Leketoy Stromberg Inter AS (Kristiansand S, Νορβηγία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 3ης Αυγούστου 2012 στην υπόθεση R 428/2012-4·
            
         
               —
            
            
               να μεταρρυθμίσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 3ης Αυγούστου 2012 στην υπόθεση R 428/2012-4 και να δεχθεί το αίτημα επαναφοράς των πραγμάτων στην προτέρα κατάσταση, και i) να ακυρώσει την απόφαση του ΓΕΕΑ και να επιτρέψει τη μετατροπή της αίτησής της ή ii) επικουρικώς, να επιτρέψει στη Stromberg Menswear να εφεσιβάλει την απόφαση του ΓΕΕΑ, να επιτρέψει τη μετατροπή της αίτησής της και να παραπέμψει την προσφυγή ενώπιον του τμήματος προσφυγών· και
            
         
               —
            
            
               να καταδικάσει το ΓΕΕΑ στα δικαστικά έξοδα της Stromberg Menswear στα οποία υποβλήθηκε στη διαδικασία ενώπιον του τμήματος προσφυγών και ενώπιον του Γενικού Δικαστηρίου.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα ως προς το οποίο ζητείται η έκπτωση του δικαιούχου εκ των δικαιωμάτων του: Το λεκτικό σήμα «STORMBERG», για προϊόντα και υπηρεσίες της κλάσεως 25 — Καταχωρισμένο υπ’ αριθ. 2557155 κοινοτικό σήμα
   
      Δικαιούχος του κοινοτικού σήματος: Η αντίδικος ενώπιον του τμήματος προσφυγών
   
      Αιτών την έκπτωση του δικαιούχου του κοινοτικού σήματος: Η προσφεύγουσα
   
      Απόφαση του τμήματος ακυρώσεως: Περάτωση της διαδικασίας κηρύξεως ακυρότητας λόγω παραιτήσεως του δικαιούχου του προσβαλλόμενου κοινοτικού σήματος
   
      Απόφαση του τμήματος προσφυγών: Απορρίπτει την προσφυγή ως απαράδεκτη
   
      Προβαλλόμενοι λόγοι:
   
   
               —
            
            
               Παράβαση των άρθρων 57 έως 60 του κανονισμού 207/2009 του Συμβουλίου και του κανόνα 48, παράγραφος 1, στοιχείο γ', του κανονισμού 2868/95 της Επιτροπής·
            
         
               —
            
            
               Παράβαση του άρθρου 81 του κανονισμού 207/2009 του Συμβουλίου·
            
         
               —
            
            
               Παράβαση του άρθρου 75 του κανονισμού 207/2009 του Συμβουλίου.